
PËR FILLIMIN E PROCEDURAVE PËR LICENCIMIN E SHOQËRISË “UNION EOLICA ALBANIA”   

Në mbështetje të neneve 9 dhe 13 pika 8 të ligjit nr.9072, datë 22.5.2003 “Për sektorin e energjisë elektrike”, të ndryshuar, nenit 10 të “Rregullores për procedurat e licencimit”,  të miratuar me  vendimin e Bordit të Komisionerëve nr.21, datë 4.4.2007, dhe nenit  18 pika 3 të “Rregullave të praktikës dhe procedurave të ERE-s”, miratuar me vendimin nr.44, datë 24.7.2007, Bordi i Komisionerëve të Entit Rregullator të Sektorit të Energjisë Elektrike (ERE), në mbledhjen e tij të datës 4.6.2008, mbasi shqyrtoi aplikimin e paraqitur nga shoqëria “Union Eolica Albania” për t’u licencuar në aktivitetin e ndërtimit, instalimit dhe shfrytëzimit të centraleve elektrike me erë, si dhe prodhimi i energjisë elektrike, dhe konstatoi paraqitjen e plotë të dokumentacionit të përcaktuar në  rregulloren e procedurave të licencimit 
	
VENDOSI:

1. Të fillojë procedurat për licencimin e shoqërisë “Union Eolica Albania” në aktivitetin e ndërtimit, instalimit dhe shfrytëzimit të centraleve elektrike me erë, si dhe prodhimi i energjisë elektrike. 
2. Ngarkohet Drejtoria e Licencimit dhe Monitorimit të Tregut ta njoftojë aplikuesin për vendimin e Bordit të Komsionerëve të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.
Kryetari i ERE-s 
Bujar Nepravishta
